stanford-oval/wikipedia huggingface dataset:
Aleksi Rantamaa
Muuta

Rantamaa aloitti tubettamisen Mentaalisavuke -käyttäjänimellä jo 2010-luvun alussa ja oli ensimmäisiä suomalaisia tubettajia. Rantamaa tunnettiin tubettajana mielipiteitä jakavana, sillä hänen tyylinsä oli muita suomalaisia tubettajia huomattavasti kärjistävämpi, rääväsuisempi ja kiihkeämpi. Hän pyrki itsekin keskustelemaan juuri niistä aiheista, jotka ärsyttivät häntä. Hän itse kutsui itseään ”Suomen vihatuimmaksi tubettajaksi” vuonna 2014.
Rantamaa lopetti tubettamisen vuonna 2015. Syyksi hän kertoi ”kiinnostumisen loppumisen” ja sen, että oli jo ”antanut kaiken Suomitubelle”. Rantamaa on myöhemmin kertonut katuvansa joitain tekemiään Mentaalisavuke-videoita, ja hän on piilottanut useita niistä näkyvistä.
Keväällä 2015 Rantamaa siirtyi työskentelemään Yle Kioskiin. Yle Kioskin YouTube-kanavan nimeksi vaihdettiin Aleksi Rantamaa 3. marraskuuta 2018, sillä suurimman osan kanavan sisällöstä tuotti Rantamaa.
Helmikuussa 2023 Rantamaa kertoi julkaisemallaan videolla olevansa toipuva alkoholisti.
Tammikuussa 2024 Rantamaa kertoi kumppaninsa kanssa odottavansa lasta. Lapsi syntyi 13. heinäkuuta 2024. Pariskunta kihlautui jo saman vuoden huhtikuussa.
Rantamaa alkoi tammikuussa 2024 pitää Isoi juttui -nimistä podcastia Jesse ”Mauton” Sarkkisen ja Lloyd Libison kanssa.
IHI Corporation

| IHI Corporation 株式会社IHI |
| --- | --- |

Yritysmuoto:  julkinen osakeyhtiö (K.K.)
Osake:  TYO: 7013
ISIN:  JP3134800006
Perustettu:  1853, vuonna 2007 nimenmuutos (IHI Corporation)
Puheenjohtaja:  Tamotsu Saito
Kotipaikka:   Tokio, Japani
Toimiala:  raskas teollisuus
Henkilöstö:  29 659 (2016)
Kotisivu:  www.ihi.co.jp
Infobox OKVirheellinen NIMI-arvo: 
IHI Corporation (jap. 株式会社IHI, Kabushiki-gaisha IHI), joka aiemmin tunnettiin nimellä Ishikawajima-Harima Heavy Industries Co., Ltd.:nä (jap. 石川島播磨重工業株式会社, Ishikawajima Harima Jūkōgyō Kabushiki-gaisha), on japanilainen yhtiö, joka valmistaa laivoja, lentokonemoottoreita, autojen turboahtimia, teollisuuslaitteita, voimaloiden kattiloita ja muita koneita ja liikenteen vaatimia laitteita.
Historia

Ishikawajiman telakka perustettiin vuonna 1853, mikä muuttui vuonna 1889 Ishikawajima Shipbuilding and Engineering Companyksi. Vuonna 1907 perustettiin Harima Dock Company. Ishikawajiman ja Hariman autojenvalmistus muodosti oman yrityksen, josta myöhemmin syntyi Isuzu.
Vuonna 1960 perustettiin Ishikawajima-Harima Heavy Industries (IHI) yhdistämällä Ishikawajima ja Harima. IHI yhdistyi sotalaivojen valmistamiseksi Sumitomo Heavy Industriesin kanssa, jolloin luotiin Marine United. 2001 perustettiin Saksan Amt Wachsenburgiin turboahdintehdas.
Kuvia

Japanin laivaston alus JS Ise (DDH-182) kunnostettavana  IHI:n laivastotelakalla nr. 4 Kuressa.
Vuonna 2006 valmistunut Maersk Sheerness (Ishikawajima-Harima Heavy Industries Tokyo Works).
IHI:n talakalla rakennettu Japanin merivartioston Akitsushima -alus (2003).
IHI:n rakentama Kawasaki T-4 harjoitushävittäjän turbiinimoottori.
Nikolaus Ludwig von Zinzendorf

Zinzendorfin muistomerkki Herrnhutissa.
Nikolaus Ludwig von Zinzendorf (26. toukokuuta 1700 Dresden – 9. toukokuuta 1760) oli saksalainen kreivi sekä uskonnollinen julistaja, joka oli sekä herrnhutilaisuuden perustaja että johtaja.
Zinzendorfin isoäiti oli harras pietisti ja Philip Jakob Spenerin ystävä. Tätä kautta hän sai kosketuksen pietismiin. Hän kävi koulun (1710–1716) Hallessa August Hermann Francken koulussa, jossa vaikutti Hallen pietismin nimellä vaikuttanut kristillinen herätysliike. Perheen painostuksesta hän siirtyi opiskelemaan lakia Wittenbergiin. Siellä hän tapasi ortodoksiluterilaisia eli puhdasoppisia luterilaisia ja huomasi pietismin ja ortodoksiluterilaisten välillä vallinneen jännitteen. Vuonna 1722 hän avioitui Dresdenissä Ermuthe Dorothea von Reussin kanssa. Heidän perheeseensä syntyi 12 lasta. Zinzendorf kuoli vuonna 1760.
Tutustutuminen hallelaisiin pietisteihin vaikutti hänen myöhempään elämäänsä. Hän huomasi, että kaikista erimielisyyksistä huolimatta heillä oli samanlainen uskonnollinen pohja. Hän irtautui 1730-luvulla pietisteistä ja hylkäsi monia pietistisiä korostuksia.
Hän salli kartanolleen Berthelsdorfiin muodostua ekumeenisen pakolaisyhteisön, ja otti suojelukseensa hyvin erilaisista kristillisistä liikkeistä ja opeista tulleita ihmisiä. Valtaosa tämän yhteisön varhaisista jäsenistä oli Böömistä ja Määristä uskonvainoja paenneita hussilaisia, jotka kokivat, että Herrnhutissa oli kyse vanhan hussilaisen veljeysihanteen (unitas fratrum) uudesta tulemisesta. Tämä liike alkoi kutsua itseään herrnhutilaisuudeksi, joka tarkoittaa "Herran varjeluksen alla". Termi esiintyy ensimmäisen kerran lähteissä 1724. Zinzendorf suvaitsi hyvinkin erilaisia opillisia painotuksia, sillä uskon ytimessä ei hänen mielestään ollut puhdasoppi vaan sydämestä nouseva rakkaus Vapahtajaan.
Yhteisöön kuului 1700-luvulla jopa viisisataa schwenckfeldiläistä. Yhteisö joutui kuitenkin viranomaisten hampaisiin. Jälkimmäisen tarkastuksen yhteydessä 1737 Zinzendorf pakeni pitkälle matkalle päätyen lopulta koloniaaliseen Amerikkaan. Herrnhutilaisuuden keskus Yhdysvalloissa sijaitsee Pennsylvanian osavaltiossa, Betlehemin kaupungissa.
Suomen evankelis-luterilaisen kirkon virsikirjassa on yksi Zinzendorfin virsi, numerolla 388 "Jeesus johdata, tiemme kulkua" Se on myös Seurakunta laulaa -kirjassa laulu 341 ja Hengellisessä laulukirjassa laulu 340.
Ruotsin kirkon virsikirjassa on yksi Zinzendorfin kirjoittama virsi, numerolla 58 "Sydän auki toisillenne". Se on Pekka Kivekkään käännös vuodelta 1998. Virren saksankielisen tekstin alkusanat ovat: "Herz und Herz vereint zusammen".
Kirjallisuutta

Agathon Meurman Kreivi N. L. Zinzendorfin elämänvaiheet 138s 1908
Eetu Rissanen Kristillinen Palvelu N.L.von Zinzendorfin Teologiassa 1959
Wallmann Johannes Totinen kääntymys ja maailmanparannus 1997
Yrjö Karilas Elävän uskon mies N.L Zinzendorf
Werner Raupp: Zinzendorf, Nikolaus Ludwig von (1700–1760), in: Heiner F. Klemme/Manfred Kuehn (Ed.), The Dictionary of Eighteenth-Century German Philosophers. General Editors, Vol. 3, London/New York 2010, p. 1320–1323.
Aiheesta muualla

Katkelmia Zinzendorfin teksteistä
Suomennos Zinzendorfin saarnasta
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Suomi (KANTO)  Belgia  Yhdysvallat  Ruotsi  Latvia  Japani  Tšekki  Kreikka  Alankomaat  Puola  Vatikaani 
Tieteilijät:  CiNii 
Henkilöt:  Alankomaat  Deutsche Biographie  DDB  Trove 
Muut:  RISM  SNAC  IdRef
Akaan sakaristo

| Akaan sakaristo |
| --- | --- |
 Akaan keskiaikainen kivisakaristo idästä nähtynä.
Sijainti:  Akaa
Koordinaatit:  61°09′58.6″N, 023°52′08.9″E
Rakentamisvuosi:  noin 1510
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Akaan sakaristo on keskiaikainen kivisakaristo, joka sijaitsee Akaan Toijalassa. Kivikirkkohankkeesta toteutui vain sakaristo. Se rakennettiin todennäköisesti noin vuonna 1510.
Aiheesta muualla

Kuvia tai muita tiedostoja aiheesta Akaan sakaristo Wikimedia Commonsissa
| n k Perustiedot Wikidatassa: Akaan sakaristo (Q11850309)ohje |
| --- | --- |
esiintymä kohteesta: kirkko
valtio: Suomi
sijaitsee hallinnollisessa alueyksikössä: Akaa
koordinaatit: 61°09′59″N 23°52′09″E﻿ / ﻿61.166278°N 23.869139°E﻿ / 61.166278; 23.869139
Mäkihypyn maailmancup 2023–2024

| 0 | 1 | 2 |
| --- | --- | --- |
Mäkihypyn maailmancup 2023–2024
| Laji | Miehet | Naiset |
Voittaja
| Kokonaiscup |  Stefan Kraft |  Nika Prevc |
| Lentomäkicup |  Daniel Huber | – |
| Keski-Euroopan mäkiviikko |  Ryōyū Kobayashi | – |
| PolSKI Tour |  Itävalta | – |
| Raw Air |  Stefan Kraft |  Eirin Maria Kvandal |
Maiden välinen cup:  Itävalta
Kilpailut
| Kilpailupaikat | 20 | 15 |
| Henkilökohtaiset kilpailut | 32 | 27 |
| Joukkuekilpailut | 6 | 1 |
| Perutut kilpailut | 2 (2 siirretty) | 4 (1 siirretty) |
← 2022–2023 2024–2025 →
Mäkihypyn maailmancup 2023–2024 alkoi 25. marraskuuta Kuusamossa ja päättyi 24. maaliskuuta Slovenian Planicassa. Miesten kilpailukalenterissa oli 32 henkilökohtaista osakilpailua ja kuusi joukkuekilpailua, naisten kalenterissa kilpailuja oli 27 ja yksi joukkuekilpailu. Kolme miesten joukkuekilpailua sekä naisten joukkuekilpailu käytiin parijoukkuekilpailuina.
Maailmancupin pisteet > Miehet

Tilanne 22/32 osakilpailun jälkeen
| # | Hyppääjä | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 | 31 | 32 | Pist>  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. |  Stefan Kraft | 100 | 100 | 100 | 100 | 80 | 29 | 60 | 100 | 60 | 40 | 40 | 100 | 80 | 100 | 0 | 40 | 7 | 100 | 100 | 50 | 60 | 100 |  |  |  |  |  |  |  |  |  |  | 1 546 |
| 2. |  Ryōyū Kobayashi | 40 | 20 | 22 | 45 | 60 | 36 | 22 | 26 | 80 | 80 | 80 | 80 | 100 | 45 | 80 | 80 | 80 | 45 | 80 | 80 | 36 | 60 |  |  |  |  |  |  |  |  |  |  | 1 277 |
| 3. |  Andreas Wellinger | 50 | 60 | 80 | 80 | 50 | 60 | 22 | 45 | 100 | 60 | 45 | 45 | 60 | 80 | 14 | 100 | 36 | 40 | 60 | 15 | 40 | 36 |  |  |  |  |  |  |  |  |  |  | 1 178 |
| 4. |  Jan Hörl | 26 | 80 | 36 | 60 | 26 | 8 | 18 | 80 | 32 | 45 | 100 | 26 | 40 | 40 | 22 | 22 |   |   | 40 | 40 | 14 | 0 |  |  |  |  |  |  |  |  |  |  | 755 |
| 5. |  Michael Hayböck | 29 | 26 | 20 | 29 | 32 | 10 | 26 | 14 | 26 | 32 | 60 | 24 | 36 | 50 | 60 | 16 | 60 | 24 |   |   | 50 | 32 |  |  |  |  |  |  |  |  |  |  | 636 |
| 6. |  Marius Lindvik | 8 | 0 | 26 | 40 | 20 | 13 | 80 | 32 | 45 | 36 | 16 | 7 | 18 | 18 | 24 | 45 | 60 | 36 | 20 | 16 | 26 | 15 |  |  |  |  |  |  |  |  |  |  | 601 |
| 7. |  Pius Paschke | 80 | 50 | 40 | 36 | 45 | 32 | 100 | 60 | 24 | 26 | 0 | 32 | 14 | 16 | 5 | 6 | 6 | 0 | 0 | 0 | 10 | 14 |  |  |  |  |  |  |  |  |  |  | 596 |
| 8. |  Manuel Fettner | 6 | 0 | 45 | 32 | 11 | 40 | 24 | 12 | 20 | 50 | 0 | 50 | 32 | 36 | 36 | 0 | 16 | 3 | 50 | 45 | 24 | 45 |  |  |  |  |  |  |  |  |  |  | 577 |
| 9. |  Karl Geiger | 24 | 29 | 50 | 50 | 100 | 100 | 11 | 50 | 36 | 15 | 5 | 16 | 26 | 8 | 0 | 0 | 22 | 0 | 9 | 22 | 0 | 2 |  |  |  |  |  |  |  |  |  |  | 575 |
| 10. |  Peter Prevc | 20 | 40 | 12 | 26 | 22 | 24 | 15 | 16 | 29 | 29 | 0 | 29 | 45 | 11 | 11 | 20 |   |   | 29 | 32 | 80 | 80 |  |  |  |  |  |  |  |  |  |  | 570 |
Maailmancupin pisteet > Naiset

Tilanne 24/24 osakilpailun jälkeen
| # | Hyppääjä | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | Pist>  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. |  Nika Prevc | 26 | 14 | 36 | 100 | 100 | 45 | 100 | 100 | 26 | 26 | 100 | 80 | 100 | 16 | 80 | 50 | 80 | 26 | 40 | 80 | 45 | 100 | 24 | 60 | 1 454 |
| 2. |  Eva Pinkelnig |   |   |   |   | 50 | 100 | 80 | 80 | 100 | 32 | 29 | 100 | 80 | 20 |   | 100 | 100 | 60 | 45 | 60 | 80 | 60 | 29 | 100 | 1 305 |
| 3. |  Alexandria Loutitt | 60 | 80 | 80 | 32 | 15 | 40 | 0 | 36 |   | 50 | 60 | 60 | 50 | 50 | 12 | 45 | 40 | 18 | 50 | 45 | 50 | 45 | 32 | 80 | 1 030 |
| 4. |  Yūki Itō | 100 | 36 | 40 | 36 | 20 | 32 | 50 | 45 | 45 | 100 | 80 | 50 | 45 | 32 | 60 | 26 | 29 | 50 | 18 | 9 | 16 | 22 | 45 | 32 | 1 018 |
| 5. |  Jacqueline Seifriedsberger | 15 | 13 | 50 | 29 | 13 | 60 | 16 | 40 | 32 | 29 | 32 | 20 | 24 | 100 | 32 | 80 | 60 | 80 | 26 | 36 | 32 | 24 | 36 | 40 | 919 |
| 6. |  Nika Križnar | 20 | 26 | 32 | 40 | 18 | 18 | 40 | 60 |   | 60 | 50 | 45 | 60 | 29 | 45 | 32 | 12 | 100 | 24 | 22 | 60 | 50 | 26 | 24 | 893 |
| 7. |  Eirin Maria Kvandal | 50 | 60 | 1 | 60 | 80 | 60 | 60 | 14 | 18 |   |   |   |   |   |   |   |   | 0 | 60 | 100 | 100 | 80 | 100 |   | 843 |
| 7. |  Joséphine Pagnier | 80 | 100 | 100 | 50 | 36 | 22 | 18 | 32 | 14 | 40 | 32 | 16 | 16 | 7 | 15 | 40 | 50 | 29 | 14 | 29 | 32 | 29 | 20 | 22 | 843 |
| 9. |  Sara Takanashi | 22 | 40 | 10 | 24 | 40 | 12 | 29 | 24 | 50 | 36 | 24 | 32 | 40 | 80 | 50 | 22 | 29 | 40 | 36 | 26 | 29 | 14 | 40 | 50 | 799 |
| 10. |  Katharina Schmid | 32 | 32 | 20 | 7 | 22 | 15 |   |   | 36 | 80 | 1 | 26 | 20 | 60 | 40 | 60 | 45 | 24 | 80 | 40 | 15 | 36 | 50 | 10 | 751 |
The Book of Boba Fett

| The Book of Boba Fett |
| --- | --- |

Tyyli:   toiminta  seikkailu  avaruusooppera  avaruuswestern 
Kestoaika:  37–59 minuuttia
Luoja(t):  Jon Favreau
Perustuu:  George Lucasin luomaan maailmaan ja hahmoihin
Showrunner(it):   Jon Favreau  Robert Rodriguez 
Pääosissa:   Temuera Morrison  Ming-Na Wen  Pedro Pascal 
Alkuperämaa:  Yhdysvallat
Alkuperäiskieli:  englanti
Verkko:  Disney+
Esitetty:  2021-12-2929. joulukuuta 2021 –  2022-2-99. helmikuuta 2022
Tuotantokausia:  1
Jaksoja:  7
Tuotanto
Tuottaja(t):  John Bartnicki
Vastaava(t) tuottaja(t):   Jon Favreau  Dave Filoni  Robert Rodriguez  Kathleen Kennedy  Colin Wilson 
Säveltäjä(t):   Ludwig Göransson (teemat)  Joseph Shirley (sävellykset) 
Leikkaaja(t):   Jeff Seibenick  Dylan Firshein  Andrew S. Eisen  Dana E. Glauberman 
Kuvaaja(t):   David Klein  Dean Cundey  Paul Hughen 
Tuotantoyhtiö(t):   Lucasfilm  Golem Creations 
Levittäjä:  Disney Media Distribution
Aiheesta muualla
IMDb 
The Book of Boba Fett on yhdysvaltalainen Jon Favreaun luoma Disney+-tilausvideopalvelussa julkaistu avaruuswestern-sarja, joka sijoittuu George Lucasin luomaan Tähtien sota -universumiin. Sarjan tapahtumat sijoittuvat The Mandalorianin toisen tuotantokauden tapahtumien jälkeiseen aikaan, ja kertovat Boba Fettin pyrkimyksistä rakentaa uusi rikollisimperiumi hutt Jabban imperiumin tilalle. Favreau ja Robert Rodriguez toimivat sarjan showrunnereina sekä vastaavina tuottajina Robert Rodriguezin, Kathleen Kennedyn ja Colin Wilsonin lisäksi.
Sarjan pääosassa Temuera Morrison näyttelee Boba Fettiä, Ming-Na Wen hänen apuriaan Fennec Shandia, ja Pedro Pascal palaa näyttelemään Din Djarinia, The Mandalorianin päähenkilöä. Boba Fettistä kertova elokuva oli yhdessä vaiheessa harkittuna yhdeksi Tähtien sodan antologiaelokuvista ennen kuin Lucasfilm alkoi keskittyä enemmän suoratoistopalveluissa esitettäviin sarjoihin. Marraskuussa 2020 raportoitiin, että hahmolle oltiin kehittämässä omaa spin-off -sarjaa ja The Mandalorianin toisella tuotantokaudella näytelleen Morrisonin vahvistettiin palaavan Fettin näyttelijäksi. Sarja ja sen virallinen nimi julkistettiin virallisesti joulukuussa 2020. Kuvaukset olivat alkaneet jo marraskuussa ja kestivät kesäkuuhun 2021 asti.
The Book of Boba Fettin kaikki seitsemän jaksoa julkaistiin Disney+:aan 29. joulukuuta 2021 – 9. helmikuuta 2022.
Juoni

Kuuluisa palkkionmetsästäjä Boba Fett on palannut Tatooinelle ja salamurhaaja Fennec Shandin avustuksella ottaa valtaansa hutt Jabballe kuuluneen palatsin perustaakseen oman rikollissyndikaatin.
Näyttelijät > Päärooleissa

| 0 | 1 | 2 |
| --- | --- | --- |
|  Temuera Morrison  | … |  Boba Fett   |
|  Ming-Na Wen  | … |  Fennec Shand   |
|  Pedro Pascal  | … |  Din Djarin / Mandalorialainen   |
Näyttelijät > Sivurooleissa

| 0 | 1 | 2 |
| --- | --- | --- |
|  Matt Berry  | … |  8D8 (ääni)   |
|  David Pasquesi  | … |  Mok Shaizin hovimestari   |
|  Jennifer Beals  | … |  Garsa Fwip   |
|  Carey Jones  | … |  Musta Krrsantan   |
|  Stephen Root  | … |  Lortha Peel   |
|  Sophia Thatcher  | … |  Drash   |
|  Jordan Bolger  | … |  Skad   |
|  Danny Trejo  | … |  rancor-kouluttaja   |
|  Stephen ”Thundercat” Bruner  | … |  Muokkaaja   |
|  Emily Swallow  | … |  ”Aseseppä”   |
|  Amy Sedaris  | … |  Peli Motto   |
|  Timothy Olyphant  | … |  Cobb Vanth   |
|  Rosario Dawson  | … |  Ahsoka Tano   |
|  Corey Burton  | … |  Cad Bane (ääni)   |
|  Mark Hamill  | … |  Luke Skywalker   |
Näyttelijät > Vierailevat

| 0 | 1 | 2 |
| --- | --- | --- |
|  Frank Trigg  | … |  gamorrealaisvartija   |
|  Collin Hymes  | … |  gamorrealaisvartija   |
|  Barry Lowin  | … |  Garfalaquox   |
|  Stephen Oyoung  | … |  Dokk Strassi   |
|  John Rosengrant  | … |  Mok Shaiz   |
|  Robert Rodriguez  | … |  Dokk Strassin ääni, Mok Shaizin ääni   |
|  Dawn Dininger  | … |  rodialaisvanki   |
|  Sam Witwer  | … |  rodialaisvangin ääni   |
|  Mandy Kowalski  | … |  Camie Marstrap   |
|  Skyler Bible  | … |  Laze ”Fixer” Loneozner   |
|  Jamie Alexander  | … |  Pyke-johtaja   |
|  Ardeshir Radpour  | … |  Kaba Baiz, klatoonaispomo   |
|  Phil LaMarr  | … |  Pyke-johtajan ääni, klatoonaispomon ääni   |
|  Tait Fletcher  | … |  Paz Vizsla   |
|  Jon Favreau  | … |  Paz Vizslan ääni   |
|  Paul Sun-Hyung Lee  | … |  kapteeni Carson Teva   |
|  Max Lloyd-Jones  | … |  luutnantti Reed   |
|  JJ Dashnaw  | … |  apulaissheriffi Scott   |
|  W. Earl Brown  | … |  Taanti   |
|  Karisma Shanel  | … |  Jo   |
Tuotanto > Tausta

Helmikuussa 2013 Disneyn senaikainen toimitusjohtaja Bob Iger julkisti, että Tähtien sodasta oltiin kehittämässä spin-off -elokuvaa, joka keskittyisi Boba Fettin hahmoon. Elokuvan suunniteltiin sijoittuvan joko Tähtien sodan (1977) ja Imperiumin vastaiskun (1980) välille tai Imperiumin vastaiskun ja Jedin paluun (1983) välille, ja sivuhahmoina esiintyisi muita Imperiumin vastaiskussa nähtyjä palkkionmetsästäjiä. Vuoden 2014 alussa, Simon Kinberg neuvotteli Josh Trankin kanssa Tähtien sota -elokuvan ohjaamisesta, ja Trank esitti Lucasfilmille oman ideansa Boba Fett -elokuvasta, kunnes hänet kesäkuussa palkattiin ohjaajaksi. Trankin oli tarkoitus julkistaa projekti huhtikuussa 2015 Star Wars Celebration -tapahtumassa, mutta julkistaminen peruttiin Trankin toisen elokuvan, Fantastic Fourin (2015), tuotanto-ongelmien vuoksi, ja toukokuussa 2015 Trank oli vetäytynyt projektista. Boba Fett -elokuvan toteuttamista harkittiin yhä elokuussa 2017, ja toukokuussa 2018, raportoitiin, että James Mangold oli ehdolla uudeksi ohjaajaksi ja käsikirjoittajaksi, Kinbergin ollessa elokuvan toinen käsikirjoittaja ja tuottaja. Lokakuussa elokuvan kehitystyö keskeytettiin Solo: A Star Wars Storyn (2018) huonon taloudellisen menestyksen vuoksi ja Lucasfilm päätti keskittyä Disney+-suoratoistopalvelussa esitettävään televisiosarjaan The Mandalorian.
Toukokuussa 2020 Temuera Morrison valittiin palaamaan Boba Fettin näyttelijäksi The Mandalorianin toiselle tuotantokaudelle. Ennen Morrisonin liittymistä näyttelijäksi sarjaan, lyhyt vilahdus hahmosta nähtiin sen ensimmäisen tuotantokauden jaksossa ”Chapter 5: The Gunslinger”.
Tuotanto > Kehitys

Marraskuussa raportoitiin, että The Mandalorianille oltiin tekemässä Boba Fettiin keskittyvää spin-off -sarjaa. Seuraavan kuukauden aikana, The Mandalorianin toisen tuotantokauden päätösjakson, ”Osa 16: Pelastus”, lopputekstien jälkeen näytettiin kohtaus, jossa paljastettiin spin-off -sarjan virallinen nimi: The Book of Boba Fett. The Mandalorianille työstettiin myös kahtaa muuta spin-off -sarjaa nimeltä Ahsoka ja Rangers of the New Republic, joiden tarinat tulisivat myöhemmin risteämään The Mandalorianin kanssa. Näiden kahden muun spin-offin tavoin, myös The Book of Boba Fettin käsikirjoittajina ja showrunnereina toimivat Jon Favreau ja Dave Filoni, Robert Rodriguezin liittyessä mukaan projektiin yhtenä vastaavista tuottajista.
Tuotanto > Roolijako

Temuera Morrison palaa aiemmista Tähtien sota -tarinoista Boba Fettin näyttelijäksi, ja Ming-Na Wen palaa The Mandalorianista näyttelemään Fennec Shandia. Myös muiden The Mandalorianista tuttujen hahmojen odotetaan esiintyvän sarjan sivurooleissa.
Tuotanto > Kuvaukset

Sarjan kuvaukset alkoivat Los Angelesissa marraskuun 2020 lopulla, ja hyödynsivät samaa StageCraft-videoseinäteknologiaa kuin The Mandalorianin kaksi ensimmäistä tuotantokautta. Dean Cundey toimi sarjan kuvaajana. Koronaviruspandemian mukaisten turvallisuusohjeitten mukaisesti tuotantoryhmäläiset käyttivät kasvomaskeja ja kasvosuojuksia näyttelijöiden lähinnä ja kävivät pikatesteissä joka kolmas päivä sekä normaaleissa testeissä viikon välein. Kahden viikon kuluttua näyttelijälle ja työryhmälle selvisi, että he kuvasivatkin The Book of Boba Fettiä, eivätkä The Mandalorianin kolmatta tuotantokautta. Kuvaukset päättyivät 8. kesäkuuta 2021, Obi-Wan Kenobin (2022) kuvausryhmän saadessa samalla sound stage -tilat omaan käyttöönsä.
Tuotanto > Musiikki

Syyskuussa 2021 Ludwig Göransson, joka sävelsi myös The Mandalorianin musiikin, oli aloittanut The Book of Boba Fettin musiikin säveltämisen.
Julkaisu

The Book of Boba Fett koostuu seitsemästä jaksosta, jotka tulivat katsottavaksi Disney+:aan viikoittain joka keskiviikko 29. joulukuuta 2021 alkaen ja 9. helmikuuta 2022 asti.
Huomioita

↑  Banen fyysisenä näyttelijänä toimi Dorian Kingi.
↑  Mark Hamill nuorennettiin digitaalisesti nuoren Luke Skywalkerin toteuttamista varten, Graham Hamiltonin toimiessa fyysisenä sijaisnäyttelijänä ja hahmon puheen ollessa syntetisoitu.
↑  Minne hän oli joutunut elokuvassa Jedin paluu (1983)
1 2  Kuvailtu The Mandalorianin toisen tuotantokauden jaksossa ”Osa 16: Pelastus”.
↑  Kuvailtu The Mandalorianin ensimmäisen tuotantokauden jaksossa ”Chapter 5: The Gunslinger”.
Aiheesta muualla

The Book of Boba Fett Internet Movie Databasessa (englanniksi)
The Book of Boba Fett Jedipediassa
The Book of Boba Fett Wookieepediassa (englanniksi)
Sarjan traileri YouTubessa (englanniksi)
Ydinvoima Suomessa

Ydinvoimaa Suomessa tuottavat viisi ydinvoimalaitosyksikköä, joilla tuotetaan yli 40 prosenttia Suomessa käytetystä sähköstä (2023). Laitosyksiköistä kolme on Satakunnassa Eurajoen Olkiluodossa ja kaksi Uudellamaalla Loviisassa.
Vuonna 2010 kolme yritystä haki lupaa ydinvoimalan rakentamiseen: suomalaisten teollisuuden ja kaupan alan yritysten ja energiayhtiöiden sekä E.ONin omistama Fennovoima, sekä aikaisempien ydinvoimaloiden omistajat Fortum ja Teollisuuden Voima TVO. Eduskunta päätti 1. heinäkuuta 2010 myöntää Teollisuuden Voimalle luvan rakentaa Olkiluotoon neljäs reaktori. Myös Fennovoima sai luvan rakentaa uuden ydinvoimalan joko Simoon tai Pyhä­joelle. Lokakuussa 2011 Fennovoima ilmoitti, että ydinvoimala rakennetaan Pyhäjoelle, mutta perui projektin toukokuussa 2022. TVO puolestaan perui Olkiluoto 4 -hankkeen toukokuussa 2015.
Ydinvoimalat

| 0 | 1 | 2 | 3 | 4 | 5 |
| --- | --- | --- | --- | --- | --- |

| Laitosyksikkö | Tyyppi, toimittaja | Nettosähköteho (MW) | Rakentaminen aloitettu | Kytketty verkkoon | Kaupallinen tuotanto |
| Loviisa 1  | VVER-440, PWR, Atomenergoexport | 507 | 1.5.1971 | 8.2.1977 | 9.5.1977 |
| Loviisa 2  | VVER-440, PWR, Atomenergoexport | 507 | 1.8.1972 | 4.11.1980 | 5.1.1981 |
| Olkiluoto 1  | BWR, ASEA-Atom | 890 | 1.2.1974 | 2.9.1978 | 10.10.1979 |
| Olkiluoto 2  | BWR, ASEA-Atom | 890 | 1.11.1975 | 18.2.1980 | 10.7.1982 |
| Olkiluoto 3  | EPR, Areva NP & Siemens AG | 1600 | 12.8.2005 | 12.3.2022 | 16.4.2023 |
| Yhteensä | N/A | 4394 | N/A | N/A | N/A |
| --- | --- |

Laitosyksikkö: Nettosähköteho (MW)
Olkiluoto 4: n. 1 500
Hanhikivi 1: 1 200
Ydinvoimalat > Käytössä olevat ydinlaitokset

Suomessa on toiminnassa viisi ydinreaktoria. Ne otettiin käyttöön vuosina 1977–2023. Kolme reaktoria sijaitsee Eurajoen Olkiluodossa lähellä Raumaa ja kaksi reaktoria Loviisassa Hästholmenin saarella. Olkiluodon kaksi kiehutusvesireaktoria toimitti ruotsalainen Asea Atom ja uusimman painevesireaktorin ranskalainen Areva; ne omistaa Teollisuuden Voima. Loviisan painevesireaktorit toimitti neuvostoliittolainen Atomenergoexport, ja ne omistaa Fortum.
Vuonna 2023 ydinvoiman osuus oli 42 prosenttia Suomen sähköntuotannosta ja 41 prosenttia kulutuksesta. Ero johtuu siitä, että 2 prosenttia Suomessa kulutetusta sähköstä tuotiin ulkomailta.